กฎสำนักนายกรัฐมนตรีกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมเจ้าท่าพ.ศ. ๒๕๕๗[๑] อาศัยอำนาจตามความในมาตรา ๖ และมาตรา ๗ วรรคหนึ่งแห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ให้ยกเลิกกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมการขนส่งทางน้ำและพาณิชยนาวี พ.ศ. ๒๕๔๙ข้อ ๒ ลักษณะ ชนิดและประเภทของเครื่องแบบพิเศษสำหรับข้าราชการกรมเจ้าท่ากับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมเจ้าท่าชาย หมวด ๑ชนิดของเครื่องแบบ ข้อ ๓ เครื่องแบบพิเศษข้าราชการกรมเจ้าท่าชายมี ๔ ชนิด คือ(๑) เครื่องแบบปกติคอพับ ประกอบด้วย(ก) หมวกทรงหม้อตาลสีขาวหรือหมวกแก๊ปทรงอ่อนสีกรมท่า(ข) เสื้อคอพับสีขาวหรือสีกรมท่า(ค) กางเกงขายาวสีกรมท่า(ง) เข็มขัดด้ายถักสีดำ(จ) รองเท้าหุ้มส้นหรือหุ้มข้อหนังหรือวัตถุเทียมหนังสีดำ(ฉ) ถุงเท้าสีดำ(๒) เครื่องแบบปกติขาวคอพับ ประกอบด้วย(ก) หมวกทรงหม้อตาลสีขาว(ข) เสื้อคอพับสีขาว(ค) กางเกงขายาวสีขาว(ง) เข็มขัดด้ายถักสีขาว(จ) รองเท้าหุ้มส้นหนังหรือวัตถุเทียมหนังสีขาว(ฉ) ถุงเท้าสีขาว(๓) เครื่องแบบปกติขาวสำหรับผู้มีหน้าที่ประจำเรือยนต์เล็กประกอบด้วย(ก) หมวกกะลาสีสีขาว(ข)เสื้อกะลาสีสีขาวและเสื้อซับในคอกลมสีขาวซึ่งมีผ้าผูกคอสีดำและสายโยงมีด ประกอบด้วย(ค) กางเกงกะลาสีสีขาว(ง) รองเท้าหุ้มส้นหรือหุ้มข้อหนังหรือวัตถุเทียมหนังสีดำ(จ) ถุงเท้าสีดำ(๔) เครื่องแบบปกติสีกรมท่าคอแบะ ประกอบด้วย(ก) หมวกทรงหม้อตาลสีขาว(ข) เสื้อนอกคอแบะสีกรมท่า(ค) กางเกงขายาวสีกรมท่า(ง) เข็มขัดด้ายถักสีดำ(จ) รองเท้าหุ้มส้นหรือหุ้มข้อหนังหรือวัตถุเทียมหนังสีดำ(ฉ) ถุงเท้าสีดำหมวด ๒ส่วนของเครื่องแบบ ข้อ ๔ หมวก มี ๓ แบบคือ(๑) หมวกทรงหม้อตาลสีขาว มีเครื่องประกอบ ดังต่อไปนี้(ก) กะบัง ทำด้วยหนังหรือวัตถุเทียมหนังสีดำสำหรับข้าราชการตำแหน่งประเภททั่วไประดับชำนาญงานและระดับอาวุโสตำแหน่งประเภทวิชาการ ระดับชำนาญการและระดับชำนาญการพิเศษและตำแหน่งประเภทอำนวยการระดับต้นที่ขอบโค้งของกะบังหมวกปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ ๑แถว สำหรับข้าราชการตำแหน่งประเภททั่วไป ระดับทักษะพิเศษ ตำแหน่งประเภทวิชาการระดับเชี่ยวชาญและระดับทรงคุณวุฒิ ตำแหน่งประเภทอำนวยการระดับสูงและตำแหน่งประเภทบริหาร ระดับต้นและระดับสูงที่ขอบโค้งของกะบังหมวกปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ ๒แถว(ข) สายรัดคางถักเป็นเกลียวเชือกด้วยดิ้นทองปลายสายมีดุมโลหะสีทองดุนเป็นรูปสมอภายใต้พระมหามงกุฎขนาดเล็ก ติดอยู่ที่ริมขอบหมวกข้างละ๑ ดุม(ค) ผ้าพันหมวก เป็นแถบลายถักสีดำ กว้าง ๔ เซนติเมตร(ง) ตราหน้าหมวกเป็นรูปสมอทำด้วยโลหะสีเงินภายใต้พระมหามงกุฎประดับด้วยช่อชัยพฤกษ์อยู่ภายใต้สมอปลายโค้งโอบขึ้นบนทั้งสองข้างข้างละ ๗ ใบ กว้าง ๙ เซนติเมตร สูง ๗.๕ เซนติเมตร ภายใต้พื้นวงกลมสีแดงพระมหามงกุฎปักด้วยดิ้นเงินหรือวัตถุเทียมดิ้นเงินช่อชัยพฤกษ์ปักด้วยดิ้นทองหรือวัตถุเทียมดิ้นทองบนพื้นสักหลาดสีดำ(๒) หมวกแก๊ปทรงอ่อนสีกรมท่า ทำด้วยผ้า ตอนหน้ามีกะบังสีเดียวกับหมวกสำหรับข้าราชการตำแหน่งประเภททั่วไป ระดับชำนาญงานและระดับอาวุโส ตำแหน่งประเภทวิชาการระดับชำนาญการและระดับชำนาญการพิเศษและตำแหน่งประเภทอำนวยการ ระดับต้นที่ขอบโค้งของกะบังหมวกปักด้วยไหมสีเหลืองเป็นรูปช่อชัยพฤกษ์ ๑ แถวสำหรับข้าราชการตำแหน่งประเภททั่วไป ระดับทักษะพิเศษ ตำแหน่งประเภทวิชาการระดับเชี่ยวชาญและระดับทรงคุณวุฒิ ตำแหน่งประเภทอำนวยการ ระดับสูงและตำแหน่งประเภทบริหาร ระดับต้นและระดับสูงที่ขอบโค้งของกะบังหมวกปักด้วยไหมสีเหลืองเป็นรูปช่อชัยพฤกษ์ ๒ แถวหน้าหมวกมีอักษร กรมเจ้าท่า ปักด้วยไหมสีเหลืองตัวอักษรสูง๑.๕ เซนติเมตร ด้านล่างมีอักษร คมนาคม ปักด้วยไหมสีเงิน ตัวอักษรสูง ๑เซนติเมตรอยู่ภายในกรอบส่วนโค้งฐานตรงขนาดความยาว ๘ เซนติเมตร ปักด้วยไหมสีเหลือง(๓) หมวกกะลาสีสีขาว ทำด้วยผ้า ทรงตึง เชิงด้านหน้า กว้าง ๔.๘เซนติเมตร เชิงด้านข้างและด้านหลัง กว้าง ๓.๕ เซนติเมตร เพดานหมวกกว้างระหว่าง๒๒.๓ เซนติเมตร ถึง ๒๓ เซนติเมตรยาวระหว่าง ๒๒.๗ เซนติเมตร ถึง ๒๓.๘ เซนติเมตรและมีเครื่องประกอบ ดังนี้(ก) สายรัดคาง ทำด้วยผ้าสีขาว กว้าง ๑.๕ เซนติเมตร(ข) แถบหน้าหมวก ทำด้วยผ้าสีดำ กว้าง ๓.๕ เซนติเมตร มีอักษร กรมเจ้าท่า สีทองปลายแถบทั้งสองข้างติดชายเป็นรูปหางนกแซงแซวมีรูปสมอสีทองนอนตามยาวการสวมหมวกให้สวมในโอกาสอันควรข้อ ๕ ผ้าผูกคอสีดำรูปสามเหลี่ยมและพับมุมข้างหนึ่งเข้ากับด้านฐานอีกข้างหนึ่ง ให้ส่วนที่พับซ้อนกันกว้าง ๖ เซนติเมตร ผูกชายทั้งสองข้างต่อกัน คล้องไว้ใต้ปกหลังเสื้อให้ส่วนกึ่งกลางที่พับอยู่ข้างหน้าตรงแนวอกเสื้อ โดยให้ส่วนซ้ายทับส่วนขวาและผูกด้วยแถบผ้าสีขาวสำหรับผูกผ้าผูกคอเป็นโบเหนือชายสุดผ้าผูกคอ ๖ เซนติเมตรข้อ ๖ สายโยงมีดทำด้วยเชือกถักสีขาว ขนาดเส้นรอบวง ๑.๗ เซนติเมตรคล้องไว้ใต้ปกหลังเสื้อและอยู่บนผ้าผูกคอสีดำโดยให้แผ่นถักรูปสี่เหลี่ยมลายขัดทับบนโบปลายสายสอดลงในกระเป๋าเสื้อข้อ ๗ เสื้อ มี ๔ แบบคือ(๑) เสื้อคอพับสีขาวหรือสีกรมท่า แขนยาวรัดข้อมือมีดุมที่ข้อมือข้างละ ๑ ดุม หรือแขนสั้นมีกระเป๋าเย็บติดที่อกเสื้อข้างละ ๑กระเป๋า กระเป๋าเสื้อมีแถบอยู่ตรงกลางตามแนวดิ่ง กว้าง ๓.๕ เซนติเมตร มุมกระเป๋าเป็นรูปตัดพองามมีใบปกกระเป๋าเป็นรูปสี่เหลี่ยมผืนผ้าปกกระเป๋าเว้าชายกลางแหลมที่ปากกระเป๋าทั้งสองข้างติดดุมข้างละ ๑ ดุมสำหรับขัดใบปกกระเป๋า ตัวเสื้อผ่าอกตลอดแนว มีสาบ กว้าง ๓.๕ เซนติเมตรติดดุมตามแนวอกเสื้อ ๕ ดุม ระยะห่างเท่า ๆ กันพอสมควรที่ไหล่เสื้อประดับอินทรธนูสีเดียวกับเสื้อตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อสำหรับเสื้อคอพับสีขาวในโอกาสอันควรให้ผูกผ้าพันคอสีกรมท่าเงื่อนกะลาสีผู้ได้รับพระราชทานเครื่องราชอิสริยาภรณ์ ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย(๒) เสื้อกะลาสีสีขาว เปิดคอเพียงอกมีผ้าปกหลังสีน้ำเงินรูปสี่เหลี่ยมมุมฉาก มีแถบผ้าสีขาว กว้าง ๐.๔ เซนติเมตร จำนวน๓ แถบ ตรึงรอบผืนผ้า ห่างจากขอบ ๐.๕ เซนติเมตร และเว้นระยะระหว่างแถบ ๐.๕ เซนติเมตรแขนยาวรวบข้อมือ ชายเสื้อยาวปิดสะโพก ที่อกเสื้อเบื้องซ้าย มีกระเป๋าปะไม่มีใบปกกระเป๋า๑ กระเป๋า ใต้คอเสื้อด้านหน้ามีแถบผ้าสีขาว ๒ ชาย ยาวชายละ ๒๕ เซนติเมตรสำหรับผูกผ้าผูกคอ(๓) เสื้อซับใน ทำด้วยผ้าสีขาวคอกลมเรียบรอบวงคอขลิบด้วยแถบผ้าสีน้ำเงินดำ กว้าง ๑ เซนติเมตร แขนยาวเพียงเหนือศอก(๔) เสื้อนอกคอแบะสีกรมท่า แขนยาวจรดข้อมือ ตลบชายกว้างประมาณ ๑๐เซนติเมตร มีดุมที่ข้อมือข้างละ ๓ ดุม เรียงกันตามแนวดิ่ง ระยะห่างกันพองามดุมทำด้วยโลหะสีทองดุนเป็นรูปสมอภายใต้พระมหามงกุฎมีกระเป๋าเย็บติดที่อกเสื้อและด้านล่างข้างละ ๒ กระเป๋ามุมกระเป๋าเป็นรูปตัดพองามมีใบปกกระเป๋าเป็นรูปสี่เหลี่ยมผืนผ้าปกกระเป๋าเว้าชายกลางแหลม ที่ปากกระเป๋าทั้งสองข้างติดดุมข้างละ ๑ ดุมสำหรับขัดใบปกกระเป๋า ตัวเสื้อผ่าอกตลอดแนว ไม่มีสาบ ติดดุมตามแนวอกเสื้อ ๓ ดุมระยะห่างเท่า ๆ กันพอสมควร ที่ไหล่เสื้อประดับอินทรธนูสีเดียวกับเสื้อตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อ เมื่อสวมเสื้อนี้ให้ใช้เสื้อคอพับสีขาวแขนยาวผูกผ้าพันคอสีกรมท่าเงื่อนกะลาสีประกอบด้วยโดยสวมไว้ชั้นในให้ติดเครื่องหมายทำด้วยโลหะสีทองเป็นรูปสมอบรรจุอยู่ในวงกลมรูปไข่ที่ปกเสื้อทั้งสองข้างผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยข้อ ๘ กางเกง มี ๓ แบบคือ(๑) กางเกงขายาวสีกรมท่า ไม่พับปลายขา ปลายขายาวปิดตาตุ่มกว้างไม่น้อยกว่า ๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋า ด้านหลังมีกระเป๋าเจาะไม่มีใบปกกระเป๋า๒ ข้าง ข้างละ ๑ กระเป๋า และจะมีดุมขัดปากกระเป๋าด้วย หรือไม่ก็ได้(๒) กางเกงขายาวสีขาว มีลักษณะเช่นเดียวกับ (๑)(๓) กางเกงกะลาสีสีขาว ผ่าเอวทั้งสองข้าง ขัดดุมข้างละ ๓ ดุมหรือจะใช้ซิปแทนก็ได้ที่ตะเข็บขวามีกระเป๋าเจาะ ๑ กระเป๋า มีสายร่นที่เอวและขัดดุมข้างละ ๒ ดุม ปลายขากว้าง ไม่น้อยกว่า ๒๓ เซนติเมตร และไม่เกิน ๒๗เซนติเมตรข้อ ๙ เข็มขัด มี ๒ แบบคือ(๑) เข็มขัดด้ายถักสีดำ กว้าง ๓ เซนติเมตรหัวเข็มขัดเป็นรูปวงกลมรูปไข่ ภายในมีรูปสมออยู่ภายใต้พระมหามงกุฎ ด้านซ้ายมีช่อราชพฤกษ์ด้านขวามีช่อพุทธรักษา ใต้ขอบล่างมีอักษรว่า กรมเจ้าท่า โค้งตามแนวรูปวงกลมรูปไข่ทำด้วยโลหะรมควันรูปสี่เหลี่ยมผืนผ้าทางนอนปลายมน กว้าง ๓.๕ เซนติเมตร ยาว ๔เซนติเมตร ใช้เกี่ยวกันหรือแบบสอดรู ไม่มีเข็มสำหรับสอดรู(๒) เข็มขัดด้ายถักสีขาว มีลักษณะเช่นเดียวกับ (๑)เว้นแต่หัวเข็มขัดทำด้วยโลหะสีเงินข้อ ๑๐ รองเท้าและถุงเท้า มี ๒ แบบ คือ(๑) รองเท้าหุ้มส้นหรือหุ้มข้อหนังหรือวัตถุเทียมหนังสีดำไม่มีลวดลาย ถุงเท้าสีดำ(๒) รองเท้าหุ้มส้นหนังหรือวัตถุเทียมหนังสีขาว ไม่มีลวดลายถุงเท้าสีขาวภาค ๒เครื่องแบบพิเศษข้าราชการกรมเจ้าท่าหญิง หมวด ๑ชนิดของเครื่องแบบ ข้อ ๑๑ เครื่องแบบพิเศษข้าราชการกรมเจ้าท่าหญิงมี ๓ ชนิด คือ(๑) เครื่องแบบปกติคอพับ ประกอบด้วย(ก) หมวกแก๊ปทรงอ่อนสีขาวพับปีกสีดำ หรือหมวกแก๊ปทรงอ่อนสีกรมท่า(ข) เสื้อคอพับสีขาวหรือสีกรมท่า หรือเสื้อคอพับปล่อยเอวสีขาวหรือเสื้อคอแบะปล่อยเอวสีขาว(ค) กางเกงขายาวหรือกระโปรงสีกรมท่า(ง) เข็มขัดด้ายถักสีดำ(จ) รองเท้าหุ้มส้นหรือรัดส้นหนังหรือวัตถุเทียมหนังสีดำ(๒) เครื่องแบบปกติขาวคอพับ ประกอบด้วย(ก) หมวกแก๊ปทรงอ่อนสีขาวพับปีกสีดำ(ข) เสื้อคอแบะปล่อยเอวสีขาวหรือเสื้อคอพับสีขาว(ค) กางเกงขายาวหรือกระโปรงสีขาว(ง) เข็มขัดด้ายถักสีขาว(จ) รองเท้าหุ้มส้นหรือรัดส้นหนังหรือวัตถุเทียมหนังสีขาว(ฉ) ถุงเท้ายาวสีเนื้อ(๓) เครื่องแบบปกติสีกรมท่าคอแบะ ประกอบด้วย(ก) หมวกแก๊ปทรงอ่อนสีขาวพับปีกสีดำ(ข) เสื้อนอกคอแบะสีกรมท่า(ค) กระโปรงสีกรมท่า(ง) เข็มขัดด้ายถักสีดำ(จ) รองเท้าหุ้มส้นหรือรัดส้นหนังหรือวัตถุเทียมหนังสีดำหมวด ๒ส่วนของเครื่องแบบ ข้อ ๑๒ หมวก มี ๒ แบบคือ(๑) หมวกแก๊ปทรงอ่อนสีขาวพับปีกสีดำสายรัดคางสีทองมีดุมโลหะสีทองดุนเป็นรูปสมอภายใต้พระมหามงกุฎขนาดเล็กติดที่ข้างหมวกข้างละ ๑ ดุม ผ้าพันหมวกสีดำ ตราหน้าหมวกมีลักษณะเช่นเดียวกับข้อ ๔(๑) (ง) ขนาดกว้าง ๘ เซนติเมตร สูง ๖.๕ เซนติเมตร(๒) หมวกแก๊ปทรงอ่อนสีกรมท่า มีลักษณะเช่นเดียวกับข้อ ๔ วรรคหนึ่ง(๒)การสวมหมวกให้สวมในโอกาสอันควรข้อ ๑๓ เสื้อ มี ๕ แบบคือ(๑) เสื้อคอพับสีขาวหรือสีกรมท่า มีลักษณะเช่นเดียวกับข้อ ๗ (๑)(๒) เสื้อคอพับสีขาว ตัวเสื้อผ่าอกตลอดแนว มีสาบกว้างประมาณ ๒.๕เซนติเมตร แขนยาวรัดข้อมือ ขอบปลายแขนกว้างประมาณ ๕ เซนติเมตรหรือแขนสั้นเหนือศอกเล็กน้อย ตลบชายกว้างประมาณ ๕ เซนติเมตร เดินคิ้วด้านหน้าเสื้อต่อจากเส้นบ่ามีตะเข็บผ่านกลางอกยาวตลอดตัวทั้งสองด้านมีดุม ๕ ดุม ด้านหลังจากเส้นต่อบ่าหลังมีตะเข็บผ่านตามตัวเสื้อทั้งสองด้านเช่นเดียวกับด้านหน้าที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อ การสวมสอดชายเสื้อไว้ในขอบกระโปรงหรือกางเกง(๓) เสื้อคอพับปล่อยเอวสีขาว ตัวเสื้อผ่าอกตลอดแนว ไม่มีสาบด้านหน้ามีคิ้วตามสาบ มีดุม ๔ ดุม แขนยาวหรือแขนสั้น ตลบชายกว้างประมาณ ๕เซนติเมตร มีคิ้วหน้าหลัง และมีเส้นแนวตะเข็บเช่นเดียวกับ (๒) ทั้งหน้าหลังความยาวของเสื้อให้คลุมสะโพกพองามที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อ(๔) เสื้อคอแบะปล่อยเอวสีขาว ตัวเสื้อผ่าอกตลอดแนว ไม่มีสาบแขนยาวจรดข้อมือหรือแขนสั้นเหนือศอกเล็กน้อย ตลบชายกว้างประมาณ ๕ เซนติเมตรด้านหน้าเป็นคิ้วตามสาบ มีดุม ๓ ดุม ต่อด้านหน้าและด้านหลังยาวตามตัวที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อและมีกระเป๋าล่างข้างละ ๑ กระเป๋า เป็นกระเป๋าเจาะเฉียงเล็กน้อยไม่มีใบปกกระเป๋า(๕) เสื้อนอกคอแบะสีกรมท่า มีลักษณะเช่นเดียวกับข้อ ๗ (๔)การสวมตาม (๓) และ (๔) ให้ปล่อยชายเสื้อทับกระโปรงหรือกางเกงสำหรับ (๑) หรือ (๒) หรือ (๓)ในโอกาสอันควรให้ผูกผ้าผูกคอเป็นเงื่อนโบสีกรมท่าผู้ซึ่งได้รับพระราชทานเครื่องราชอิสริยาภรณ์ ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยข้อ ๑๔ กางเกงและกระโปรง มี ๔ แบบ คือ(๑) กางเกงขายาวสีกรมท่าหรือสีขาว มีลักษณะเช่นเดียวกับข้อ ๘ (๑)(๒) กางเกงขายาวสีกรมท่าหรือสีขาว ขาตรงไม่มีลวดลายขอบกางเกงกว้างประมาณ ๑ นิ้ว มีหรือไม่มีกระเป๋าก็ได้ มีซิปด้านหน้าหรือด้านข้าง(๓) กระโปรงสีกรมท่าหรือสีขาวยาวปิดเข่า ปลายบานเล็กน้อย(๔) กระโปรงสีกรมท่าหรือสีขาว มีตะเข็บหน้า ๒ ตะเข็บ ตะเข็บหลัง ๒ตะเข็บ ยาวครึ่งเข่าปลายบานเล็กน้อยข้อ ๑๕ เข็มขัด มี ๒แบบ คือ(๑) เข็มขัดด้ายถักสีดำ มีลักษณะเช่นเดียวกับข้อ ๙ (๑)(๒) เข็มขัดด้ายถักสีขาว มีลักษณะเช่นเดียวกับข้อ ๙ (๒) โดยคาดทับขอบกระโปรงหรือกางเกงข้อ ๑๖ รองเท้าและถุงเท้า มี ๒ แบบ คือ(๑)รองเท้าหุ้มส้นหรือรัดส้นหนังหรือวัตถุเทียมหนังสีดำแบบปิดปลายเท้าไม่มีลวดลายส้นสูงไม่เกิน ๑๐ เซนติเมตร(๒) รองเท้าหุ้มส้นหรือรัดส้นหนังหรือวัตถุเทียมหนังสีขาวมีลักษณะเช่นเดียวกับ (๑) ถุงเท้ายาว สีเนื้อภาค ๓อินทรธนูและเครื่องหมาย ข้อ ๑๗ อินทรธนูมีลักษณะอ่อนทำด้วยผ้าสักหลาดสีดำ เป็นแผ่นสี่เหลี่ยมผืนผ้ากว้าง ๕ เซนติเมตร ยาว๗.๕ เซนติเมตร มีเครื่องหมายตำแหน่งติดบนอินทรธนู ดังต่อไปนี้(๑) ข้าราชการตำแหน่งประเภทวิชาการ ระดับทรงคุณวุฒิและตำแหน่งประเภทบริหารระดับสูง มีแถบไหมหรือวัตถุเทียมไหมสีทองกว้าง ๕ เซนติเมตรตรึงตามยาวด้านบนเต็มแผ่นอินทรธนูทั้งสองข้างและประดับด้วยพระมหามงกุฎมีรัศมีอยู่เหนือสมอเดี่ยวโอบล้อมด้วยช่อชัยพฤกษ์ ทำด้วยโลหะสีเงินตรงกึ่งกลางอินทรธนูทั้งสองข้าง(๒) ข้าราชการตำแหน่งประเภททั่วไป ระดับทักษะพิเศษตำแหน่งประเภทวิชาการ ระดับเชี่ยวชาญตำแหน่งประเภทอำนวยการ ระดับสูงและตำแหน่งประเภทบริหาร ระดับต้น มีแถบไหมหรือวัตถุเทียมไหมสีทอง กว้าง ๕ เซนติเมตรตรึงตามยาวด้านบนเต็มแผ่นอินทรธนูทั้งสองข้างและประดับด้วยพระมหามงกุฎมีรัศมีอยู่เหนือสมอเดี่ยวทำด้วยโลหะสีเงินตรงกึ่งกลางอินทรธนูทั้งสองข้าง(๓) ข้าราชการตำแหน่งประเภทวิชาการ ระดับชำนาญการพิเศษและตำแหน่งประเภทอำนวยการ ระดับต้น มีแถบไหมหรือวัตถุเทียมไหมสีทองกว้าง ๓เซนติเมตร ติดทางต้นอินทรธนู ๑ แถบ และแถบกว้าง ๑ เซนติเมตรขมวดเป็นรูปสี่เหลี่ยมจัตุรัสขนาดวัดเส้นทแยงมุมด้านใน ๑ เซนติเมตร ติดเรียงต่อไปอีก๑ แถบ และประดับด้วยพระมหามงกุฎมีรัศมีอยู่เหนือสมอเดี่ยวทำด้วยโลหะสีเงินตรงกึ่งกลางระหว่างแถบล่างกับแถบบน(๔) ข้าราชการตำแหน่งประเภททั่วไป ระดับอาวุโสและตำแหน่งประเภทวิชาการ ระดับชำนาญการ มีแถบไหมหรือวัตถุเทียมไหมสีทองกว้าง ๓เซนติเมตร ติดทางต้นอินทรธนู ๑ แถบ และแถบกว้าง ๑ เซนติเมตรขมวดเป็นรูปสี่เหลี่ยมจัตุรัสขนาดวัดเส้นทแยงมุมด้านใน ๑ เซนติเมตร ติดเรียงต่อไปอีก๑ แถบ(๕) ข้าราชการตำแหน่งประเภททั่วไป ระดับชำนาญงานมีแถบไหมหรือวัตถุเทียมไหมสีทองกว้าง ๑ เซนติเมตร ๔ แถบโดยแถบที่สี่ขมวดเป็นรูปสี่เหลี่ยมจัตุรัสขนาดวัดเส้นทแยงมุมด้านใน ๑ เซนติเมตร(๖) ข้าราชการตำแหน่งประเภทวิชาการ ระดับปฏิบัติการ มีแถบไหมหรือวัตถุเทียมไหมสีทองกว้าง๑ เซนติเมตร ๓ แถบโดยแถบที่สามขมวดเป็นรูปสี่เหลี่ยมจัตุรัสขนาดวัดเส้นทแยงมุมด้านใน ๑ เซนติเมตร(๗) ข้าราชการตำแหน่งประเภททั่วไป ระดับปฏิบัติงานมีแถบไหมหรือวัตถุเทียมไหมสีทองกว้าง ๑ เซนติเมตร ๒ แถบโดยแถบที่สองขมวดเป็นรูปสี่เหลี่ยมจัตุรัสขนาดวัดเส้นทแยงมุมด้านใน ๑ เซนติเมตรข้าราชการตำแหน่งประเภททั่วไป ระดับปฏิบัติงาน ระดับชำนาญงานและระดับอาวุโสตำแหน่งประเภทวิชาการ ระดับปฏิบัติการ ระดับชำนาญการและระดับชำนาญการพิเศษและตำแหน่งประเภทอำนวยการ ระดับต้นการติดแถบดังกล่าวให้ติดตามขวางที่ต้นอินทรธนู แถบแรกห่างจากต้นอินทรธนู ๓มิลลิเมตร และแถบต่อไปเว้นระยะห่างกัน ๒ มิลลิเมตรให้ประดับอินทรธนูที่เสื้อเครื่องแบบทุกชนิดยกเว้นเครื่องแบบสำหรับผู้มีหน้าที่ประจำเรือยนต์เล็กข้อ ๑๘ ป้ายชื่อและตำแหน่งให้มีป้ายชื่อพื้นสีดำขนาดกว้างไม่เกิน ๒.๕ เซนติเมตร ยาวไม่เกิน ๗.๕ เซนติเมตรแสดงชื่อตัว ชื่อสกุลและชื่อตำแหน่งในการบริหารงานหรือชื่อตำแหน่งในสายงานประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ ๑๙ เครื่องแบบพิเศษของข้าราชการกรมเจ้าท่าชนิดใดจะต้องแต่งในโอกาสใดให้เป็นไปตามที่อธิบดีกรมเจ้าท่ากำหนดข้อ ๒๐ ข้าราชการกรมเจ้าท่าซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์มีกฎหมายกำหนดให้ประดับที่อกเสื้อข้างขวาให้ติดแพรแถบที่อกเสื้อเหนือกระเป๋าบนขวาและในกรณีที่มีแถบแพรหลายแถบให้ติดเรียงกันเป็นแถวยาวแถวละไม่เกิน ๕ แถบข้อ ๒๑ ข้าราชการกรมเจ้าท่าซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการนั้นกำหนดข้อ ๒๒ ให้กรมเจ้าท่าจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบพิเศษให้เป็นไปตามกฎสำนักนายกรัฐมนตรีนี้ข้อ ๒๓ ข้าราชการตำแหน่งประเภททั่วไประดับปฏิบัติงาน ซึ่งเดิมดำรงตำแหน่งข้าราชการระดับ ๓ หรือระดับ ๔และข้าราชการตำแหน่งประเภทวิชาการ ระดับปฏิบัติการซึ่งเดิมดำรงตำแหน่งข้าราชการระดับ ๕ที่มีสิทธิประดับเครื่องหมายแสดงระดับสำหรับติดที่อินทรธนูอยู่ในวันก่อนวันที่กฎสำนักนายกรัฐมนตรีนี้มีผลใช้บังคับให้ใช้เครื่องหมายแสดงระดับตามที่กำหนดไว้ในกฎสำนักนายกรัฐมนตรีว่าด้วยเครื่องแบบพิเศษข้าราชการกรมการขนส่งทางน้ำและพาณิชยนาวีพ.ศ. ๒๕๔๙ ได้ตามเดิมต่อไปจนกว่าจะได้รับการเลื่อนตำแหน่งหรือเกษียณอายุราชการแล้วแต่กรณีให้ไว้ ณ วันที่ ๑๗ ธันวาคม พ.ศ. ๒๕๕๗พลเอก ประยุทธ์ จันทร์โอชานายกรัฐมนตรีหมายเหตุ:- เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากพระราชบัญญัติระเบียบข้าราชการพลเรือน พ.ศ. ๒๕๕๑ได้ปรับปรุงระบบตำแหน่งของข้าราชการพลเรือนสามัญจากเดิมที่จำแนกตำแหน่งตามระดับมาตรฐานกลาง ๑๑ ระดับเป็นให้จำแนกตำแหน่งตามกลุ่มลักษณะงาน ๔ ประเภท และคณะรัฐมนตรีมีมติเมื่อวันที่ ๙กุมภาพันธ์ ๒๕๕๓ให้ส่วนราชการที่มีเครื่องแบบพิเศษอยู่แล้วปรับปรุงการประดับเครื่องหมายตำแหน่งบนอินทรธนูของเครื่องแบบพิเศษของแต่ละส่วนราชการประกอบกับได้มีพระราชกฤษฎีกาเปลี่ยนชื่อกรมการขนส่งทางน้ำและพาณิชยนาวีเป็นกรมเจ้าท่า พ.ศ. ๒๕๕๒ และประกาศสำนักนายกรัฐมนตรี เรื่องกำหนดภาพเครื่องหมายราชการตามพระราชบัญญัติเครื่องหมายราชการ พุทธศักราช ๒๔๘๒(ฉบับที่ ๒๖๐) กำหนดภาพเครื่องหมายราชการของกรมเจ้าท่าขึ้นใหม่สมควรปรับปรุงเครื่องหมายตำแหน่งบนกะบังหมวก ชื่อบนหน้าหมวกชื่อและเครื่องหมายราชการบนหัวเข็มขัดและเครื่องหมายตำแหน่งบนอินทรธนูของเครื่องแบบพิเศษข้าราชการกรมเจ้าท่าเพื่อให้สอดคล้องกับระบบจำแนกตำแหน่งใหม่และการเปลี่ยนชื่อและเครื่องหมายราชการของกรมเจ้าท่า จึงจำเป็นต้องออกกฎสำนักนายกรัฐมนตรีนี้ปริยานุช/ผู้จัดทำ๕ มกราคม ๒๕๕๘วันทิตา/ผู้ตรวจ๑๕ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนที่ ๘๔ ก/หน้า ๑๓/๒๔ ธันวาคม ๒๕๕๗